S wakka ad d-ggrin kan ssin ffɣen i tegrumma-agi : amek d melmi. Nufa-d belli yal amattar yesɛa aferdis yerzan tuttra akked uferdis yerzan anamek n umattar amek-it. Iferdisen yerzan tuttra d wigi i d-nebder s ufella : ani, wi, ay, acu. D wigi i yerran amattar d amattar, wama iferdisen-niḍen i d-yettanṭaḍen ɣur-sen tiwuriwin-niḍen. Wigi s umata d tinzaɣ akked yimeskanen. Tinzaɣ llant : ɣer, ɣef, seg, deg, (acu-ɣer, acu-ɣef, seg way deg, ɣef way deg, deg way deg, ani-ɣer, ɣer wa, ay-ɣer, ay-ɣef). Llan yimeskanen daɣen : wa, wi, ta, ti, da, si (ani-wa, ani-wi, ani-ta, ani-ti, ani-da, ani-si). D iferdisen-a i as-yettaken i umattar anamek ; ɣas ad tafeḍ ssin yimattaren sɛan yiwet n tɣayemt, maca ttemgaraden s uferdis-agi i yettanṭaḍen ɣer tɣayemt-agi. Ma neddem-d amattar aniwa ur yiwen-is ara netta d anida ɣas akken tesdukel-iten tɣayemt ani, tagi temmal kan tuttra. Ayen yessemgarden sin yimattaren-a d aferdis i nerna i tɣayemt akka am umeskan wa akked umeskan da. Amezwaru d ameskan n wudem wis sin d ameskan n wadeg, dɣa ffɣen-d sin yimattaren mgaraden maḍi ɣas akken tesdukel-iten tɣayemt di tilawt. Wagi d ayen yerzan asileɣ-nsen. Ma d ayen yerzan aẓar n